Document ID: 31998R0648

KOMMISSIONENS FORORDNING (EF) Nr. 648/98 af 23. marts 1998 om ændring af forordning (EF) nr. 327/98 om åbning og forvaltning af visse toldkontingenter for indførsel af ris og brudris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, og
ud fra følgende betragtninger:
Ved forordning (EF) nr. 327/98 (2) blev der vedtaget gennemførelsesbestemmelser for toldkontingenter for indførsel af ris med oprindelse i bl.a. USA; rådslagningerne med USA's regering om betingelserne for iværksættelse af to af disse kontingenter er afsluttet; ris med oprindelse i USA skal indføres fra tranchen i april 1998 i henhold til importlicenser, der udstedes af de myndigheder, som USA har bemyndiget;
for at undgå at den indførsel, der skal foretages i forbindelse med kontingenterne for ris med oprindelse i USA for 1997, forårsager forstyrrelser på det europæiske marked for ris, bør den spredes over en periode på tre år; fordelingen af kontingenterne for ris med oprindelse i USA for 1998, 1999 og 2000 bør derfor ændres;
Forvaltningskomitéen for Korn har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I forordning (EF) nr. 327/98 foretages følgende ændringer:
1) Artikel 1, stk. 2, udgår.
2) I artikel 2 indsættes som stk. 2a:
»2a For 1998, 1999 og 2000 fordeles de i stk. 1, litra a) og b), fastsatte mængder sleben ris og afskallet ris med oprindelse i USA således:
i) for 1998,
- sleben eller halvsleben ris henhørende under KN-kode 1006 30:
TABELPOSITION
- afskallet ris henhørende under KN-kode 1006 20:
TABELPOSITION
ii) for 1999:
- sleben eller halvsleben ris henhørende under KN-kode 1006 30:
TABELPOSITION
- afskallet ris henhørende under KN-kode 1006 20:
TABELPOSITION
iii) for år 2000:
- sleben eller halvsleben ris henhørende under KN-kode 1006 30:
TABELPOSITION
- afskallet ris henhørende under KN-kode 1006 20:
TABELPOSITION
3) Artikel 3 affattes således:
»Artikel 3
Vedrører ansøgningerne om importlicenser ris og brudris med oprindelse i Thailand og ris med oprindelse i Australien eller USA i forbindelse med de i artikel 2 omhandlede mængder, skal de ledsages af originalen af eksportlicensen, der er udfærdiget efter modellen i bilag I, II og IV og udstedt af myndighederne i de lande, der er angivet i samme bilag.
Det er ikke påkrævet at udfylde rubrik 7, 8 og 9 i bilag I.
Eksportlicenser, der udstedes under de trancher, der er anført i artikel 2, er kun gyldige i det relevante år.«
4) Bilaget til nærværende forordning indsættes som bilag IV til forordning (EF) nr. 327/98.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. marts 1998.

Labels: 3
17
5